《清平乐》
五代·尹鹗

偎红敛翠，尽日思闲事。髻滑凤凰钗欲坠，雨打梨花满地¤

绣衣独倚阑干，玉容似怯春寒。应待少年公子，

鸳帏深处同欢。

芳年妙妓，淡拂铅华翠。轻笑自然生百媚，争那尊前人意¤

酒倾琥珀杯时，更堪能唱新词。赚得王孙狂处，

断肠一搦腰肢。

作者简介：尹鹗（约公元896年前后在世）字不详，成都人。生卒年均不详，约唐昭宗乾宁中前后在世。事前蜀后主王衍，为翰林校书。累官至参卿。花间集称尹参卿，性滑稽，工诗词，与李珣友善，作风与柳永相近，今存十七首。词存《花间集》、《尊前集》中。今有王国维辑《尹参卿词》一卷。